《待潮顾浦宿耕者张钦舍》
宋代·颜发

海近云气昏，禹迹开茫茫。
晴要列障逻，什伍屯平冈。
顷遭七年旱，骤见九秋黄。
腰镰喜复悲，泥水新圃场。
县侯初下教，官赋无丰荒。
错挥制锦刀，戏作编氓创。
身上催租瘢，短褐愁盖藏。
谭为五县最，荐飞十剡章。
逡巡掌邦计，跬步封侯王。
江淮十万师，待饲正颉吭。
禾麦今已登，妇子戒勿尝。
行俟天雨粟，饱食均四方。

作者简介：颜发，字休文，昆山（今江苏昆山）人。唐弟。高宗绍兴二十一年（一一五一）进士（《吴郡志》卷二八）。今录诗六首。